Na podlagi tretjega odstavka 23. člena Zakona o prevozih v cestnem prometu (Uradni list RS, št. 6/16 – uradno prečiščeno besedilo in 67/19) izdaja minister za infrastrukturo
PRAVILNIK

o spremembah in dopolnitvah Pravilnika o programu, postopku in načinu opravljanja preizkusa znanja za pridobitev spričevala o strokovni usposobljenosti odgovorne osebe za opravljanje prevozov v cestnem prometu

1. člen

V Pravilniku o programu, postopku in načinu opravljanja preizkusa znanja za pridobitev spričevala o strokovni usposobljenosti odgovorne osebe za opravljanje prevozov v cestnem prometu (Uradni list RS, št. 10/07, 39/07 in 23/09) se besedilo 1. člena spremeni tako, da se glasi:

»S tem pravilnikom se v skladu z Uredbo Sveta (ES) št. 1071/2009 Evropskega parlamenta in Sveta z dne 21. oktobra 2009 o skupnih pravilih glede pogojev za opravljanje dejavnosti cestnega prevoznika in o razveljavitvi Direktive Sveta 96/26/ES (UL L št. 300 z dne 14. 11. 2009, stran 51, v nadaljnjem besedilu: Uredba 1071/2009/ES) z vsemi spremembami in dopolnitvami, določajo program, postopek in način opravljanja preizkusa znanja za pridobitev spričevala o strokovni usposobljenosti odgovorne osebe za opravljanje prevozov v cestnem prometu (v nadaljnjem besedilu: preizkus znanja).«.
2. člen

V 3. členu se črta prva alineja.

3. člen

                Črta se prva alineja drugega odstavka 4. člena.

                Črta se šesti odstavek.
                Sedmi odstavek postane šesti odstavek ter se spremeni tako, da se glasi:

                »(6) V primeru nejasno zapisanih odgovorov se odgovori ne upoštevajo kot pravilni.«.

               Doda se nov sedmi odstavek, ki se glasi:
               »(7) Preizkus znanja poteka v slovenskem jeziku. Kandidat, ki izpolnjuje pogoje za pristop k preizkusu znanja navedene v 8. členu Uredbe 1071/2009/ES, vendar slovenskega jezika ne obvlada dovolj dobro za opravljanje preizkusa znanja, lahko preizkus znanja opravlja s pomočjo sodno zapriseženega tolmača, ki ga iz registra sodno zapriseženih tolmačev izbere izvajalec organizacijskih, strokovnih in tehničnih opravil za komisijo iz 9. člena tega pravilnika. Sodno zaprisežen tolmač v tem primeru prevede izpitni poli, kandidat na vprašanja odgovarja v svojem jeziku, tolmač pa nato prevede njegove odgovore. Stroške prevajanja nosi kandidat in jih mora poravnati pred udeležbo na preizkusu znanja.«.
4. člen

Drugi odstavek 5. člena se spremeni tako, da se glasi:

           » (2) Osebe, ki želijo, da so oproščene opravljanja preizkusa iz posameznih predmetov navedenih v Prilogi 1, predložijo komisiji iz 7. člena tega pravilnika Vlogo za priznavanje, ki je sestavljena iz:

- overjene fotokopije diplome oziroma potrdila o zaključku izobraževanja,
- overjene fotokopije indeksa oziroma potrdila o opravljenih izpitih,
- učnih načrtov predmetov, za katere želi, da se upoštevajo pri priznavanju.«.
V tretjem odstavku 5. člena se besedilo »5. člena Direktive 96/26/ES«
nadomesti z besedilom »8. člena Uredbe 1071/2009/ES«

5. člen

                  7. člen se spremeni tako, da se glasi:
»(1)Minister, pristojen za promet, imenuje komisijo za opravljanje preizkusa znanja (v nadaljnjem besedilu: komisija).
(2) Z odločbo se imenuje predsednika imenuje predsednika, dva namestnika predsednika in člane komisije, ki opravlja preskuse znanja za pridobitev spričevala o strokovni usposobljenosti upravljavca prevoza, za štiri leta z možnostjo ponovnega imenovanja. Predsednik, namestnika predsednika in člani komisije morajo izpolnjevati  pogoje iz 11. člena pravilnika.

(3) Komisijo iz prejšnjega odstavka sestavljajo:

· šest oseb, ki imajo z ministrstvom sklenjeno delovno razmerje,

· dve osebi, ki jih predlaga Gospodarska zbornica Slovenije,

· dve osebi, ki jih predlaga Obrtno-podjetniška zbornica Slovenije.
 (4) Osebe iz prve alineje prejšnjega odstavka izbere minister izmed oseb, ki se prijavijo na interni natečaj in izpolnjujejo predpisane pogoje. Ministrstvo, pristojno za promet, v svojem pozivu za imenovanje članov komisije iz druge in tretje alineje prejšnjega odstavka tega člena, določi področja, ki jih bodo pokrivali omenjeni člani komisije.
(5) Predsednika in dva namestnika komisije iz prvega odstavka tega člena minister imenuje izmed oseb iz prve alineje drugega odstavka tega člena. 

(6) Predsednik, namestnika predsednika in člani komisije preverjajo znanje za posamezna tematska področja preizkusa znanja. V odločbi se določi, s katerih področij preverjajo znanje posamezni člani.
(7) Minister, pristojen za promet, lahko imenuje tudi komisijo z manjšim številom namestnikov predsednika in članov komisije, če to zahtevajo spremenjene pravne ali dejanske razmere na področju pridobivanja licenc za opravljanje prevozov v cestnem prometu.

(8) Predsednika ali člana komisije iz prvega odstavka tega člena lahko minister razreši pred potekom časa, za katerega je imenovan, če predsednik ali član komisije:

· sam zahteva razrešitev;

· ne izpolnjuje več pogojev za imenovanje v komisijo;

· dela ne opravlja v skladu s predpisi, ki se nanašajo na področje, na katerem komisija opravlja svoje delo ali delovanja komisije;

· ne opravlja svojih nalog ali jih ne opravlja strokovno.

(9) Komisija določi natančnejši način dela in opravljanja preskusa znanja v svojem poslovniku, ki ga sprejme z večino glasov navzočih članov komisije. Komisija je sklepčna, če je na sestanku navzoča vsaj polovica članov komisije. Komisija lahko odloča tudi na dopisni seji, pri čemer člani komisije svoj glas sporočijo predsedniku komisije pisno ali po elektronski pošti. Poslovnik, ki ga podpiše predsednik komisije, se objavi na spletnih straneh ministrstva in začne veljati z dnem objave. Vsi izvajalci in člani komisije morajo ravnati po določilih veljavnega poslovnika.

 (10) Minister določi stroške dela izpitne komisije. Člani izpitne komisije so upravičeni do plačila za opravljeno delo na podlagi pogodbe o delu, ki jo sklenejo z izvajalcem iz 9. člena pravilnika.«.
6. člen

V 10. členu se doda stavek, ki se glasi: »Izjemoma lahko (glede na število kandidatov) predsednik imenuje tudi dvočlansko ali štiričlansko izpitno komisijo.«.

7. člen

11. člen se spremeni tako, da se glasi:
                    »(1) Predsednik, namestnika predsednika in člani komisije za opravljanje preizkusa znanja za pridobitev spričevala o strokovni usposobljenosti upravljavca prevozov morajo imeti najmanj visoko strokovno izobrazbo in najmanj pet let delovnih izkušenj na področju cestnega prometa, za člane komisije, ki imajo univerzitetno izobrazbo pa se zahteva tri leta delovnih izkušenj na področju cestnega prometa.«.

8. člen

Drugi odstavek 13. člena se spremeni tako, da se glasi:

               » (2) Prijava vsebuje podatke o kandidatu (EMŠO, priimek in ime, kraj in država rojstva, naslov za obveščanje, telefon, naslov elektronske pošte) in modul programa preizkusa znanja iz 4. člena tega pravilnika, po katerem bo kandidat opravljal preizkus znanja.«.

9. člen
                  17. člen se spremeni tako, da se glasi:
               »(1)Kandidat, ki je opravil preizkus znanja po programu preizkusa znanja za modul 2 ali 4 iz 4. člena tega pravilnika, prejme spričevalo na obrazcu, ki je kot Priloga 2 sestavni del tega pravilnika.

                (2)Kandidat, ki je opravil preizkus znanja po programu preizkusa znanja za modul 3 ali 5 iz 4. člena tega pravilnika, prejme spričevalo na obrazcu, ki je kot Priloga 3 sestavni del tega pravilnika.

                 (3) Kandidatu izda spričevalo predsednik ali namestnik predsednika komisije iz 7. člena tega pravilnika.

10. člen

                19. člen se spremeni tako, da se glasi:

                »Kandidat, ki ni uspešno opravil preizkusa znanja se lahko ponovno prijavi na preizkus znanja.«.

11. člen

                Tretji odstavek 20. člena se spremeni tako, da se glasi:

                 » (3) Če se pritožbi ugodi, določi predsednik komisije drugo sestavo izpitne komisije, ki ponovno oceni izpitni poli in izda nov zapisnik o poteku preizkusa znanja.«.
12. člen

               Prilogi 1 in 2 se nadomestita z novima prilogama 1 in 2, ki sta kot prilogi sestavni del tega pravilnika.

Doda se nova Priloga 3, ki je sestavni del tega pravilnika.
PREHODNA IN KONČNA DOLOČBE
13. člen

Do imenovanja komisije iz 5. člena tega pravilnika opravlja naloge komisija, imenovana na podlagi 7. člena Pravilnika o programu, postopku in načinu opravljanja preizkusa znanja za pridobitev spričevala o strokovni usposobljenosti odgovorne osebe za opravljanje prevozov v cestnem prometu (Uradni list RS, št. 10/07, 39/07 in 23/09).
14. člen

Ta pravilnik začne veljati naslednji dan po objavi v Uradnem listu Republike Slovenije.
Št. 

Ljubljana, dne 1. septembra 2021
EVA: 2020-2430-0104
PRILOGA 1 
Seznam predmetov za opravo modularno oblikovanega preizkusa znanja za pridobitev spričevala o strokovni usposobljenosti odgovorne osebe za opravljanje prevozov v cestnem prometu 
	 
	PREDMETI in ZNANJA (KOMPETENCE) 
	MODULI 

	 
	 
	2 
	3 
	4 
	5 

	 
	CIVILNO PRAVO 
Kandidat mora: 
	 
	 
	 
	 

	A1 
	poznati glavne vrste pogodb, ki se uporabljajo v cestnem prevozu, ter pravice in obveznosti, ki iz njih izhajajo;
	X 
	X 
	X 
	X 

	A2 
	biti sposoben skleniti pravno veljavno prevozno pogodbo, zlasti glede prevoznih pogojev v zvezi s cestnim prevozom blaga:

	X 
	X 
	X 
	X 

	A3 
	biti sposoben preučiti zahtevek naročnika za nadomestilo izgube ali škode, povzročene blagu med prevozom, ali za zamudo pri dostavi blaga in vpliv takega zahtevka na njegovo pogodbeno odgovornost;
	 
	 
	X 
	X 

	A4 
	poznati pravila in obveznosti iz Konvencije CMR o pogodbi za mednarodni cestni prevoz blaga 
	 
	 
	 
	X 

	A5 
	biti sposoben reševati zahtevke naročnika glede nadomestila za poškodbe potnikov ali škode na njihovi prtljagi zaradi nesreče med prevozom ali glede nadomestila za zamude ter biti sposoben razumeti, kako tak zahtevek vpliva na njegovo pogodbeno odgovornost 
	X 
	X 
	 
	 

	 
	GOSPODARSKO PRAVO 
Kandidat mora: 
	 
	 
	 
	 

	B1 
	poznati pogoje in formalnosti, ki so določeni za opravljanje tega  dela, splošne obveznosti, ki jih imajo prevozniki (registracija,vodenje evidence itd.) in posledice stečaja 
	X 
	X 
	X 
	X 

	B2 
	imeti primerno znanje o raznih oblikah gospodarskih družb in o pravilih o njihovem ustroju in delovanju 
	X 
	X 
	X 
	X 

	 
	DELOVNOPRAVNA TER SOCIALNA ZAKONODAJA 
Kandidat mora: 
	 
	 
	 
	 

	C1 
	poznati vlogo in funkcijo različnih socialnih institucij, ki se ukvarjajo s cestnim prevozom (sindikati, delavski sveti, sindikalni predstavniki, inšpektorji za delo itd.) 
	X 
	X 
	X 
	X 

	C2 
	poznati obveznosti delodajalca do socialnega varstva 
	X 
	X 
	X 
	X 

	C3 
	poznati pravila, ki urejajo pogodbe o delu za različne vrste delavcev, ki so zaposleni v podjetjih za cestni prevoz (oblika pogodb, obveznosti pogodbenih strank, delovni pogoji in delovne ure, plačani dopust, plačilo za delo, kršitev pogodbe itd.) 
	X 
	X 
	X 
	X 

	C4 
	poznati določbe Uredbe št. 561/2006 in Uredbe 165/2014, z vsemi spremembami in dopolnitvami

 
	X 
	X 
	X 
	X 

	C5
	veljavna pravila o temeljnih kvalifikacijah in rednem usposabljanju voznikov, zlasti tistih, ki izhajajo iz Direktive 2003/59/ES Evropskega parlamenta in Sveta

	X
	X
	X
	X

	 
	DAVČNA ZAKONODAJA 
Kandidat mora poznati predpise, ki urejajo: 
	 
	 
	 
	 

	D1 
	DDV na prevozne storitve 
	X 
	X 
	X 
	X 

	D2 
	davek na motorna vozila 
	X 
	X 
	X 
	X 

	D3 
	davke na določena vozila za cestni prevoz potnikov/blaga, cestnine in pristojbine za  uporabo infrastrukture 
	X 
	X 
	X 
	X 

	D4 
	davek na dohodek  
	X 
	X 
	X 
	X 

	 
	POSLOVNO IN FINANČNO VODENJE PODJETJA 
	 
	 
	 
	 


	
	Kandidat mora: 
	
	
	
	

	E1 
	poznati zakone in običajne postopke pri uporabi čekov, menic, zadolžnic, kreditnih kartic in drugih sredstev ali načinov plačila 
	X 
	X 
	X 
	X 

	E2 
	poznati različne oblike posojil (bančno posojilo, akceptni kredit, garancijski depoziti, hipoteke, zakup, najem, odkup terjatev) ter obremenitve in obveznosti, ki izhajajo iz teh posojil 
	X 
	X 
	X 
	X 

	E3 
	vedeti, kaj je bilanca stanja, kako se izdela in kako se razlaga 
	X 
	X 
	X 
	X 

	E4 
	biti sposoben brati in razlagati izkaz uspeha 
	X 
	X 
	X 
	X 

	E5 
	biti sposoben oceniti donosnost podjetja in njegov finančni položaj, zlasti na podlagi finančnih kazalcev 
	X 
	X 
	X 
	X 

	E6 
	biti sposoben pripraviti proračun 
	X 
	X 
	X 
	X 

	E7 
	poznati stroškovne elemente svojega podjetja (fiksne stroške, spremenljive stroške, obratni kapital, amortizacijo itd.) in znati izračunati stroške na vozilo, na kilometer, na vožnjo ali na tono 
	X 
	X 
	X 
	X 

	E8 
	biti sposoben izdelati organogram osebja kot celote v podjetju, in sestaviti delovne načrte itd. 
	X 
	X 
	X 
	X 

	E9 
	poznati načela trženja, oglaševanja, stikov z javnostjo, skupaj s prodajno promocijo prevoznih storitev in pripravo seznama uporabnikov prevoznih storitev, itd. 
	X 
	X 
	X 
	X 

	E10 
	poznati različne vrste zavarovanja, ki se nanašajo na cestni prevoz (odgovornostno zavarovanje, nezgodno/življenjsko zavarovanje, zavarovanje, ki ne zajema življenjskega zavarovanja in zavarovanje prtljage) in jamstva ter obveznosti, ki izhajajo iz teh zavarovanj 
 
	X 
	X 
	X 
	X 

	E11 
	poznati uporabo telematskih aplikacij v cestnem prometu

 
	X 
	X 
	X 
	X 

	E12 
	biti sposoben uporabljati pravila, ki urejajo fakturiranje cestnega prevoza blaga in poznati pomen in uporabo Incoterms 
	 
	 
	X 
	X 

	E13 
	poznati različne kategorije dodatnih vozil, njihovo vlogo, funkcije in po potrebi njihov status 
	 
	 
	X 
	X 

	E14 
	biti sposoben uporabljati pravila, ki urejajo voznine in cene v javnem in zasebnem prevozu potnikov 
	X 
	X 
	 
	 

	E15 
	biti sposoben uporabljati pravila, ki urejajo fakturiranje cestnih prevozov potnikov 
	X 
	X 
	 
	 

	 
	DOSTOP DO TRGA 
Kandidat mora: 
	 
	 
	 
	 

	F1 
	poklicna pravila, ki urejajo dejavnost cestnega prevoza za najem ali plačilo, najem gospodarskih vozil in sklepanje podizvajalskih pogodb, ter zlasti pravila o uradnem organiziranju dejavnosti, dovoljenju za opravljanje dejavnosti, dovoljenju za cestni prevoz znotraj in zunaj Skupnosti, nadzoru in kaznih
	X 
	X 
	X 
	X 

	F2 
	poznati pravila o ustanavljanju podjetja za cestne prevoze 
	X 
	X 
	X 
	X 

	F3 
	poznati različne dokumente, ki se zahtevajo za opravljanje storitev cestnega prevoza, in biti sposoben uvesti kontrolne postopke za zagotovitev hrambe odobrenih dokumentov o vsakem opravljenem prevozu, zlasti dokumentacije o vozilu, vozniku, blagu in prtljagi, tako v podjetju kot v vozilu
	X 
	X 
	X 
	X 

	F4 
	poznati pravila o organizaciji trga storitev cestnega prevoza blaga, o ravnanju s tovorom in o logistiki 
	 
	 
	X 
	X 

	F5 
	poznati obmejne formalnosti, vlogo in področje uporabe dokumentov T in karnetov TIR ter obveznosti in odgovornosti, ki izhajajo iz njihove uporabe 
	 
	 
	 
	X 

	F6 
	poznati pravila o organizaciji trga cestnega prevoza potnikov 
	X 
	X 
	 
	 

	F7 
	poznati pogoje za izvajanje cestnega prevoza potnikov in biti 
	X 
	X 
	 
	 

	
	sposoben sestaviti plane prevozov 
	
	
	
	

	 
	TEHNIČNI STANDARDI IN VIDIKI POSLOVANJA Kandidat mora: 
	 
	 
	 
	 

	G1 
	poznati pravila o masah in dimenzijah vozil v državah članicah Evropske unije in postopke, ki jih mora upoštevati ob nenormalnih obremenitvah, ki pomenijo izjeme od teh pravil 
	X 
	X 
	X 
	X 

	G2 
	biti sposoben izbrati vozila in njihove sestavne dele (šasija, motor, prenosni mehanizem, zavorni sistem itd.) v skladu s potrebami podjetja 
	X 
	X 
	X 
	X 

	G3 
	poznati formalnosti, ki se nanašajo na homologacijo tipa, registracijo in tehnični pregled teh vozil 
	X 
	X 
	X 
	X 

	G4 
	razumeti, kakšni ukrepi so potrebni za zmanjšanje emisij hrupa in odpravljanje onesnaževanja zraka zaradi emisij izpušnih plinov motornih vozil 
	X 
	X 
	X 
	X 

	G5 
	biti sposoben sestaviti načrte rednega vzdrževanja vozil in njihove opreme 
	X 
	X 
	X 
	X 

	G6 
	poznati različne vrste naprav za ravnanje s tovorom in naprav za natovarjanje (kesoni, zabojniki, palete itd.) in biti sposoben uvesti postopke in izdati navodila za nakladanje in razkladanje blaga (razporeditev teže, zlaganje, nalaganje, blokiranje in zagraditev tovora itd.) 
	 
	 
	X 
	X 

	G7 
	poznati različne tehnike kombiniranega prevoza, kot sta oprtni prevoz in ro-ro prevoz 
	 
	 
	X 
	X 

	G8 
	biti sposoben izvajati postopke za uskladitev s pravili o prevozu nevarnih snovi in odpadkov, zlasti tistih, ki izhajajo iz Direktive 2008/68/ES in Uredbe (ES) št. 1013/2006
	 
	 
	X 
	X 

	G9 
	biti sposoben izvajati postopke za uskladitev s pravili o prevozu pokvarljivih živil, zlasti tistih, ki izhajajo iz Sporazuma o mednarodnem prevozu pokvarljivih živil in o posebni opremi, ki je obvezna za take prevoze (ATP) 
	 
	 
	 
	X 

	G10 
	biti sposoben izvajati postopke za uskladitev s pravili o prevozu živih živali 
	 
	 
	X 
	X 

	 
	VARNOST V CESTNEM PROMETU 
Kandidat mora: 
	 
	 
	 
	 

	H1 
	vedeti, kakšna usposobljenost se zahteva od voznikov (vozniško dovoljenje, zdravniška spričevala, potrdilo o fizični pripravljenosti 
itd.) 
	X 
	X 
	X 
	X 

	H2 
	biti sposoben izvesti potrebne korake za zagotovitev, da vozniki spoštujejo prometna pravila, prepovedi in omejitve, ki veljajo v različnih državah članicah Evropske unije (omejitve hitrosti, prednost, čakalne in parkirne omejitve, uporaba luči, cestna signalizacija itd.) 
	X 
	X 
	X 
	X 

	H3 
	biti sposoben sestaviti vozniška navodila za preverjanje skladnosti z varnostnimi zahtevami, ki se nanašajo na stanje vozil, njihovo opremo in tovor ter na obvezne preventivne ukrepe 
	X 
	X 
	X 
	X 

	H4 
	biti sposoben določiti postopke, ki jih je treba upoštevati ob nesreči in izvesti primerne postopke za preprečitev ponavljanja nesreč ali resnih prometnih prekrškov 
	X 
	X 
	X 
	X 

	H5 
	biti sposoben izvesti postopke za varno pritrditev blaga in poznati ustrezne tehnike 
	X 
	X 
	 
	 

	H6
	imeti temeljno znanje o cestnem omrežju v državah članicah Evropske unije
	X
	X

